Blaze7451/Wiki-th-20250601 huggingface dataset:
เตเฟาเปเยเดน

เตเฟาเปเยเดน คือสถานีโทรทัศน์แห่งแรกของโปแลนด์ (เริ่มออกอากาศ 25 ต.ค. 1952) เปิดสถานีเวลา 19.00 มีช่องพีน้อง คือ เตเฟาเปดวา

**การออกอากาศก่อนเปิดและหลังปิดสถานี**
ภาพทดสอบเตเฟาเป
หลังจากที่รายการโฆษณาได้จบไปในเวลาประมาณ 02:30 น. จะมีการทดสอบสัญญาณของสถานี พร้อมเสียงบี๊พ 1000 เฮิร์ตส์ และจึงมีการตัดสัญญาณ ไปสู่เครื่องรับโทรทัศน์ทั่วไป ซึ่งใช้ระบบสีแบบภาพทดสอบ (testcard) โดยในช่วงแรก เปิดในเวลา 08:00 น. จนถึงประมาณ 23:00 น. ในปี พ.ศ. 2535
โดยในภาพทดสอบวงกลมนั้น ด้านบนคือชื่อเมืองที่รับอยู่ในภาษาโปแลนด์ ตรงกลางคือวันที่และเวลาปัจจุบันตามเวลายุโรปกลาง ด้านล่างเขียนว่า เตเฟาเป ซึ่งเป็นชื่อย่อของ เทเลวิเซีย พอลสก้า
ระหว่างพ.ศ. 2525-พ.ศ. 2533 เตเฟาเปได้ทำตามคำแนะนำของรัฐบาลคอมมิวนิสต์ โดยมีการปิดสถานีฯในช่วงกลางวัน ตั้งแต่เวลา 14:30 น. จนถึง เวลา 18:00 น. และเพิ่มหน้าจอ โปรดอย่าลืมปิดเครื่องรับโทรทัศน์ของคุณ (Nie zapomnij wyłączyć odbiornika) เข้าไปในแผนปิดสถานี แต่หน้าจอนี้ยังคงออกอากาศจนถึง พ.ศ. 2536
หลังจากนั้น ในช่วงปิดสถานีเตเฟาเปตั้งแต่เวลาประมาณ 01.45 น. ถึงเวลา 05.30 น.
ก่อน พ.ศ. 2540 เตเฟาเปออกอากาศเสียงเพลงบนหน้าจอทดสอบ แต่ได้ยกเลิกเนื่องจากปัญหาลิขสิทธิ์ ซึ่งในหน้าจอแจ้งรายการ เคยมีเพลงเหมือนกัน แต่เตเฟาเปเยเดน ได้ยกเลิกเมื่อพ.ศ. 2536 แลเตเฟาเปดวาเมื่อพ.ศ. 2540 โดยเปลี่ยนเป็นเพลงประจำสถานี ทั้งคู่ได้ยกเลิกเนื่องจากปัญหาลิขสิทธิ์

**การเปิดสถานี**
 4:56:00 ตัดเสียงภาพทดสอบ- 4:57:00 เริ่มออกอากาศนาฬิกา พร้อมเสียงเพลง แต่เสียงเพลงในนาฬิกาได้ยกเลิกเมื่อ พ.ศ. 2549 เนื่องจากปัญหาลิขสิทธิ์- 4:58:00 รายการประจำวัน- 5:00:00 รายการแรก

**การปิดสถานี (ถึง พ.ศ. 2551)**
เมื่อรายการโฆษณาได้จบไปเวลาประมาณ 2.30 น. - เตเฟาเปเริ่มออกอากาศรายการวันพรุ่งนี้ ต่อด้วยนาฬิกา และเริ่มภาพทดสอบทันที

**เวลาเปิดและปิดสถานีในยุคต่างๆ**
 ปี 2495 (ปีที่เริ่มออกอากาศ) เปิดสถานีเวลา 14.00 น. ในวันจันทร์-เสาร์ และ 18.00น. ในวันอาทิตย์ ปิดสถานีเวลา 23.00น.- ปี 2524 ช่อง 1 เปิดสถานีเวลา 8.00 น. ปิดสถานีเวลา 22.00 น. ปิดสถานีภาคกลางวันเวลา 14.30น. ถึง 17.30น. ช่อง 2 เปิดสถานีเวลา 17.00 น. ปิดสถานีเวลา 22.00 น. (ตามคำสั่งรัฐบาลโปแลนด์)- ปี 2532 (เลิกคอมมิวนิสต์) เตเฟาเปเยเดนเปิดสถานีเวลา 08.00น. ปิดสถานีเวลา 00.00น.- ปี 2535 เตเฟาเปเยเดนเปิดสถานีเวลา 06.00น. ปิดสถานีเวลา 01.00น.- ปี 2549 เปิดสถานีเวลา 06.00น. ปิดสถานีเวลา 02.30น.

**โลโก้**
frameless
โลโก้เตเฟาเปเยเดน ใช้ในวันที่ 2 ตุลาคม ค.ศ.1970
frameless
โลโก้เตเฟาเปเยเดน ใช้ในปี ค.ศ.1975 – ค.ศ.1976
ไฟล์:Tvp1 1970.PNG
โลโก้เตเฟาเปเยเดน ใช้ในปี ค.ศ.1976 – 22 ธันวาคม ค.ศ.1985
frameless
โลโก้เตเฟาเปเยเดน วันที่ 23 ธันวาคม ค.ศ.1985 – มิถุนายน ค.ศ.1987
frameless
โลโก้เตเฟาเปเยเดน ใช้ในเดือนกรกฎาคม ค.ศ. 1987 – 29 กุมพาพันธ์ ค.ศ.1992)
frameless
โลโก้เตเฟาเปเยเดน ใช้ในวันที่ 1 มีนาคม ค.ศ.1992 – 6 มีนาคม ค.ศ.2003
frameless
โลโก้เตเฟาเปเยเดน ใช้ในวันที่ 7 มีนาคม ค.ศ.2003 – ปัจุจปัน

**ดูเพิ่ม**
 เตเฟาเปดวา- สถานีโทรทัศน์แห่งประเทศโปแลนด์
หมวดหมู่:สถานีโทรทัศน์
ร็อคแมน เมกาเวิลด์

ร็อคแมน เมกาเวิลด์ (Rokkuman Megawārudo) หรือ เมกาแมน เดอะไวลี่วอร์ส (Mega Man The Wily Wars) เป็นวิดีโอเกมจากซีรีส์ร็อคแมนโดยซีรีส์นี้เป็นการนำ ร็อคแมนภาคแรก, ร็อคแมน 2 และ ร็อคแมน 3 มาทำใหม่ในรูปแบบ 16 บิท จากเครื่องเล่นเซก้า เมกาไดรฟ์ นอกจากนี้ยังเพิ่มบอสจากภาคนี้อีกด้วย ออกจำหน่ายครั้งแรกเมื่อวันที่ 20 ตุลาคม ค.ศ. 1994 ในประเทศสหรัฐอเมริกาและยุโรป และวันที่ 21 ตุลาคม ค.ศ. 1994 ที่ประเทศญี่ปุ่น

**รูปแบบการเล่น**
รูปแบบการเล่นของ ร็อคแมน เมกาเวิลด์ นั้นยังคงใช้องค์ประกอบตามแบบภาคก่อนแต่จุดที่เปลี่ยนไปคือฉาก, ดนตรี และ ตัดระบบพาสเวิร์ดจากภาค 2 และ 3 และสูตรปุ่ม Select จากภาคแรกออก อีกทั้งความยากของเกมต้นฉบับได้ถูกลดลงเพื่อให้ง่ายขึ้น

**ตัวละครบอส**

**ไวลี่ทาวเวอร์**

**MWN**
บัสเตอร์ ร็อด. G (バスターロッド・G)
*เมกา วอลเตอร์. S (メガウォーター・S)
*ไฮเปอร์ สตรอม. H (ハイパーストーム・H)

**เกร็ดข้อมูล**
ตัวละครบอสสามราย ได้แก่ บัสเตอร์ ร็อด, เมกา วอลเตอร์ และไฮเปอร์ สตรอม ได้แรงดลบันดาลใจในการออกแบบมาจากตัวละครจากนิยายจีนเรื่องไซอิ๋ว

**อ้างอิง**
  ข้อมูลที่เกี่ยวข้องกับเมกาแมน เดอะไวลี่วอร์ส - นิตยสารเกมแม็คออนไลน์ (สนพ.อนิเมทกรุ๊ป)
ม
หมวดหมู่:วิดีโอเกมที่ออกวางจำหน่ายในปี พ.ศ. 2537
ลัทธิเริงรมณ์

ไฟล์:Félicien_Rops_-_Pornokratès_-_1878_(2).jpg|thumb|260px|Pornocrates โดยศิลปินเบลเยียมเฟลิเชียง โรพส์ ภาพพิมพ์กัดกรด และ ภาพพิมพ์อย่างสีน้ำ
ลัทธิเริงรมณ์ (Decadent movement)  คือขบวนการศิลปะ และ ขบวนการวรรณกรรมของปลายคริสต์ศตวรรษที่ 19 ของยุโรปตะวันตกโดยเฉพาะในฝรั่งเศส

**บทนำ**
“Decadence” หรือ “ความเริงรมณ์” เป็นชื่อที่เดิมตั้งขึ้นในทางแดกดันโดยนักวิพากษ์ต่อนักเขียนหลายคนในปลายคริสต์ศตวรรษที่ 19 ผู้เทิดทูนความมีเล่ห์กลเหนือทัศนคติอันปราศจากมายาเกี่ยวกับธรรมชาติของกลุ่ม
จินตนิยม ผู้อยู่ในกลุ่มนำคำดังกล่าวมาใช้ด้วยความยินดีและเรียกตนเองว่า “Decadents” โดยทั่วไปแล้วงานของผู้ดำเนินตามแนวลัทธิเริงรมณ์จะมีอิทธิพลมาจากนวนิยายกอธิค และ จากกวีนิพนธ์และนวนิยายที่เขียนโดยเอดการ์ อัลเลน โพและมีความสัมพันธ์กับลัทธิสัญลักษณ์นิยม และ/หรือ ลัทธิสุนทรียนิยม
ปรัชญาของความเริงรมณ์และความฟุ้งเฟ้อมีมาตั้งแต่คริสต์ศตวรรษที่ 18 โดยเฉพาะจากชาร์ลส์ เดอ เซคองดัต บารอนแห่งมงต์เตส์คิว และถือกันว่าเป็นคำเสียดสีหลังจากนักวิพากษ์Désiré Nisardใช้ในการวิจารณ์วิกตอร์ อูโก และ ศิลปะจินตนิยมโดยทั่วไป ศิลปินจินตนิยมรุ่นต่อมาเช่นทีโอฟีล โกติเยร์ และ ชาร์ลส์ โบเดอแลร์ใช้คำนี้ด้วยความภูมิใจว่าเป็นการหันหลังให้กับสิ่งที่เรียกกันว่าเป็นความก้าวหน้าอันไม่น่าสนใจ ในคริสต์ทศวรรษ 1880 กลุ่มนักเขียนชาวฝรั่งเศสเรียกตนเองว่า “Decadents” นวนิยายคลาสสิกจากโยริส-คาร์ล อุยส์มองส์นักเขียนของกลุ่มนี้ ชื่อ “À rebours” ถือกันว่าเป็นนวนิยายดีเด่นของลัทธิเริงรมณ์เรื่องแรก แต่ผู้อื่นกล่าวว่างานของชาร์ลส์ โบเดอแลร์เป็นจุดเริ่มต้น ลัทธิเริงรมณ์ในปัจจุบันถือกันว่าเป็นลัทธิที่คาบระหว่างศิลปะจินตนิยม กับ สมัยใหม่นิยม
ในบริเตนบุคคลสำคัญที่เกี่ยวข้องกับลัทธิเริงรมณ์คือออสคาร์ ไวล์ด

**ศิลปิน**

**อ้างอิง**
 Mario Praz, The Romantic Agony, 1930 ISBN 0-19-281061-8- Philippe Jullian, Esthétes et Magiciens 1969; Dreamers of Decadence, 1971.

**ดูเพิ่ม **
 ศิลปะจินตนิยม 
หมวดหมู่:วรรณกรรม
หมวดหมู่:ปรัชญาศิลปะ
เซลีนา โกเมซ

เซลีนา แมรี โกเมซ (Selena Marie Gomez; เกิด 22 กรกฎาคม ค.ศ. 1992) เป็นนักร้อง นักแต่งเพลง โปรดิวเซอร์ นักแสดง นักเขียนชาวอเมริกัน เกิดและเติบโตที่แกรนด์แพร์รี รัฐเท็กซัส ผลงานแจ้งเกิดทางวงการของเธอคือ การแสดงซีรีส์ Barney & Friends เมื่อช่วงปี 2000's ซึ่งทำให้เธอได้รู้จักกับเดมี โลวาโต ซึ่งเป็นนักแสดงในซีรีส์ด้วย ผลงานที่โดดเด่นสร้างชื่อเสียงให้กับเธอเป็นอย่างมาก คือ ซีรีส์ทางโทรทัศน์เรื่อง ครอบครัวพลังโอมเพี้ยง! (Wizards of Waverly Place) ในบทของอเล็กซ์ รุสโซ ทางช่องดิสนีย์แชนแนล
นอกจากผลงานทางด้านแสดง เซลีนายังรวมกลุ่มกับร่วมกับวงดนตรี The Scene ชื่อกลุ่มว่า Selena Gomez & The Scene โดยเซ็นสัญญากับค่ายเพลง Hollywood Records และออกอัลบั้มด้วยกัน 3 อัลบั้ม คือ Kiss & Tell, A Year Without Rain และ When The Sun Goes Down ก่อนที่จะแยกกลุ่มกัน ปัจจุบันเธอได้กลายเป็นนักร้องเดี่ยว โดยอัลบั้ม Revival ซึ่งเป็นอัลบั้มแรกภายใต้สังกัด Interscope เมื่อรวมยอดขายทั้งหมดที่ผ่านมาจนถึงเดือนตุลาคม ปี ค.ศ. 2015 เธอมียอดขายอัลบั้มรวม 6.7 ล้านแผ่น และยอดขายซิงเกิล 22 ล้านซิงเกิลในสหรัฐอเมริกา
เซลีนาเข้าสู่วงการภาพยนตร์ครั้งแรกกับผลงานภาพยนตร์ เรื่อง Ramona and Beezus นอกจากนี้ยังมีผลงานภาพยนตร์ที่สร้างชื่อให้กับเธออีกมากมาย เช่น Monte Carlo, Hotel Transylvania และ Spring Breakers เป็นต้น นอกจากผลงานในวงการแล้ว เซลีนายังเป็นตัวแทนเข้าร่วมองค์กรการกุศลและองค์กรสิ่งแวดล้อมต่าง ๆ มากมายโดยเฉพาะ ที่สำคัญเธอยังได้มีแบรนด์น้ำหอมเป็นของตัวเองอีกด้วย

**ผลงานภาพยนตร์และทางโทรทัศน์**

**ผลงานทางภาพยนตร์**

**ผลงานทางโทรทัศน์**

**ผลงานเพลง**

**อัลบั้มที่ทำร่วมกับ The Scene (Selena Gomez & The Scene)**

**อัลบั้มเดี่ยว**

**อัลบั้มอื่น ๆ**

**ซิงเกิล**

**เพลงโปรโมตจากอัลบั้ม**

**ทัวร์คอนเสิร์ต**

**คอนเสิร์ตร่วมกับ The Scene**
 Selena Gomez & the Scene: Live in Concert (2551-2552)- A Year Without Rain Tour (2553-2554)- We Own the Night Tour (2554-2555)

**คอนเสิร์ตเดี่ยว**
 Stars Dance Tour (2556)- Revival Tour (2559)- Rare World Tour (2563)

**อ้างอิง**

**แหล่งข้อมูลอื่น**
 selenagomez- selenagomez- selenagomez- selenagomez
หมวดหมู่:บุคคลที่เกิดในปี พ.ศ. 2535
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายเม็กซิโก
หมวดหมู่:ชาวอเมริกันเชื้อสายอิตาลี
หมวดหมู่:นักร้องเด็กชาวอเมริกัน
หมวดหมู่:นักแสดงดิสนีย์
หมวดหมู่:บุคคลจากรัฐเท็กซัส‎
นิเชา

นิเชา (Juǀʼhoan: Nǃxau, Gǃkau, Gcao Coma) เป็นชาวนามิเบีย เกิดเมื่อ พ.ศ. 2487 (จากการประมาณ) มีผลงานการแสดงหลายเรื่อง เช่น เทวดาท่าจะบ๊องส์ ภาพยนตร์ตลกของฮอลลีวูด และ เทวดาท่าจะบ๊องส์ ภาคพิสดาร (ภาพยนตร์ตลกของฮ่องกง) ซึ่งในภาคพิสดารนี้ นิเชาใช้วิชา จีทคุนโด้ จาก บรูซ ลี ต่อสู้กับศัตรูด้วยเช่นกัน ชาวนามิเบียยกย่องนิเชาว่าเป็นนักแสดงที่มีชื่อเสียงมากที่สุดของประเทศนามิเบีย

**ประวัติ**
นิเชาเป็นคนในชนเผ่าซาน (San) หรือรู้จักในชื่อบุชเม็น (Bushmen) เขาสามารถพูดภาษา Juǀʼhoan, ภาษาเฮเรโร, และภาษา Tswana ได้เป็นอย่างดี และพูดภาษาอาฟรีกานส์ได้บ้าง นิเชาไม่ทราบอายุที่แท้จริงของตัวเอง ก่อนหน้าที่เขาจะปรากฏตัวในภาพยนตร์ เขามีประสบการณ์การใช้ชีวิตสมัยใหม่เพียงเล็กน้อย เช่น เขามีโอกาสได้พบคนผิวขาวเพียงสามคนเท่านั้นก่อนเข้าวงการ และเขาไม่รู้จักค่าของธนบัตร รายได้จากการแสดงภาพยนตร์เรื่องแรก เทวดาท่าจะบ๊องส์ เขาก็ปล่อยทิ้งให้ปลิวไปกับลม เขาได้ค่าตัวจากภาพยนตร์ เทวดาท่าจะบ๊องส์ เพียงไม่กี่ร้อยดอลลาร์สหรัฐ แต่ภาพยนตร์เรื่องต่อมาเขาก็เจรจาเพื่อให้ได้ค่าตอบแทนสูงขึ้น และถึงแม้เขาจะได้รับรายได้ที่เพียงพอ เขาก็ไม่มีความสามารถในการจัดการรายได้ แม้ว่าเขาใช้เงินบางส่วนซื้ออิฐมาสร้างบ้าน ต่อน้ำประปาและไฟฟ้าให้ครอบครัวเขายังเคยซื้อรถมือสองและจ้างคนขับรถให้ด้วยในเวลาต่อมาเนื่องจากเขาไม่มีความต้องการที่จะเรียนขับรถ
นอกจาก เทวดาท่าจะบ๊องส์ (The Gods Must Be Crazy) นิเชายังมีผลงานภาพยนตร์อีกหลายเรื่อง อาทิ เทวดาท่าจะบ๊องส์ 2 (The Gods Must Be Crazy II), เทวดาท่าจะบ๊องส์ ภาคพิสดาร (Crazy Safari), Crazy Hong Kong และ The Gods Must Be Funny in China ครั้งหนึ่ง นิเชาเคยเป็นนายแบบโฆษณาให้กับกระเบื้องห้าห่วงที่ประเทศไทย โดยมีบทพูดเป็นภาษาไทยว่า "ห้าห่วง ทนหายห่วง" หลังจากเขาเลิกอาชีพนักแสดง เขากลับนามิเบียเพื่อไปทำไร่ข้าวโพด ฟักทอง ถั่ว และเลี้ยงวัวควาย นิเชาเสียชีวิตวันที่ 5 กรกฎาคม พ.ศ. 2546 จากวัณโรคที่ดื้อยาหลายขนาน ซึ่งติดโรคมาจากการล่าสัตว์ ชนพื้นเมืองประกอบพิธีฝังศพของนิเชาเมื่อ 12 กรกฎาคม ที่ Tsumkwe ถัดจากหลุมศพภรรยาคนที่สอง

**อ้างอิง**

**แหล่งข้อมูลอื่น**
 0618452-  นิเชา หลังคาห้าห่วง 45 วินาที-  โฆษณานิเชา กระเบื้องห้าห่วง 30 วินาที
หมวดหมู่:เกษตรกร
หมวดหมู่:นักแสดงชาวนามิเบีย
หมวดหมู่:ชาวซาน
หมวดหมู่:เสียชีวิตจากวัณโรค
โคโค่แจ๊ซ

โคโค่ แจ๊ซ เป็นกลุ่มศิลปินเพลงแนวแจ๊ซ ของไทย  ที่มีผลงานเพลงในช่วงปี พ.ศ. 2532-พ.ศ. 2536 โดยมีนักร้องนำคือ นรีกระจ่าง คันธมาส

**ประวัติ**
โคโค่แจ๊ซ เป็นการรวมตัวของนักดนตรีอาวุโส คือ ปิยะ โกศินานนท์ มือเปียโนคนตาบอด และ ชื่น เริงใจ มือแซ็กโซโฟนระดับอาจารย์  ร่วมกับ นรีกระจ่าง คันธมาส นักร้องหญิงวัย 18 ปีในขณะนั้น  โดยมีสตูดิโออัลบั้มเพลงชุดแรกกับค่าย คีตา เรคคอร์ดส ในปี พ.ศ. 2532 ซึ่งเพลงในอัลบั้มแรกล้วนเป็นการนำบทเพลงเก่าของศิลปินท่านอื่น ๆ มาเรียบเรียงใหม่เป็นดนตรีแจ๊ซทั้งสิ้น เช่น อีกนาน, ตัวสำรอง, อำนาจเงิน, รางวัลแด่คนช่างฝัน, เดือนเพ็ญ ฯลฯ ต่อมาในปี พ.ศ. 2533 ได้ออกอัลบั้มชุด "แทนค่านับพันของคืนวันหวาน" ซึ่งเป็นการนำเพลงเก่ามาทำดนตรีใหม่เช่นเคย โดยได้เพิ่มเพลงใหม่ คือ รักฉันวันละนิด และ นั่งลงตรงที่เดิม แต่คุณปิยะได้ถึงแก่กรรมก่อนอัลบั้มจะวางแผง ทำให้โคโค่แจ๊ซเหลือสมาชิกเพียงสองคน  และนรีกระจ่างได้เริ่มออกอัลบั้มเดี่ยวกับต้นสังกัดเดิมในอีกหนึ่งปีให้หลัง 
ปี พ.ศ. 2536 โคโค่แจ๊ซรวมตัวอีกครั้งโดยมีเพียง อาจารย์ชื่น และ นรีกระจ่าง  โดยมีสตูดิโออัลบั้มชุด "คิดถึง...คาราบาว" กับค่ายมูเซอร์ เรคคอร์ดส ซึ่งเป็นการนำบทเพลงของสุดยอดวงดนตรีเพื่อชีวิต "คาราบาว" มาเรียบเรียงเป็นดนตรีแจ๊ซ เช่น ทะเลใจ, รักคุณเท่าฟ้า, รักต้องสู้, สบายกว่า ฯลฯ แต่หลังจบอัลบั้มชุดนี้แล้วก็เป็นอันต้องยุบวง โดยนรีกระจ่างได้ออกอัลบั้มเดี่ยวอีกหลายชุด  ส่วนอาจารย์ชื่น ยังคงสอนดนตรี และเป่าแซ็กโซโฟนให้กับวงดนตรีในสังกัดกรุงเทพมหานคร 

**ผลงานเพลง**
# โคโค่แจ๊ซ (2532)
# แทนค่านับพันของคืนวันหวาน (2533)
# คิดถึง..คาราบาว (2536)
# รวมหวานวันเก่า
# ดอกไม้ในซอกกำแพง
# Coco Cool
# ราชินีพระจันทร์
# อันความรัก
# นรีกระจ่าง และ วิยะดา - คู่รัก
# นรีกระจ่าง และ ชรัส เฟื่องอารมย์ - คู่ใจ
# Colours of Love

**อ้างอิง**
หมวดหมู่:กลุ่มดนตรีแจ๊สสัญชาติไทย
หมวดหมู่:กลุ่มดนตรีไทยในยุค 1980
หมวดหมู่:ศิลปินสังกัดคีตา
หมวดหมู่:กลุ่มดนตรีไทยที่ก่อตั้งในปี พ.ศ. 2532
หมวดหมู่:กลุ่มดนตรีไทยที่ยุบเลิกในปี พ.ศ. 2536
โรเบิร์ต แลงดอน

โรเบิร์ต แลงดอน (Robert Langdon) เป็นตัวละครที่สร้างขึ้นโดย แดน บราวน์ เป็นศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด 

**ประวัติตามท้องเรื่อง**
บราวน์กล่าวว่าโรเบิร์ต แลงดอน เป็นตัวละครที่เป็นตัวแทนของคนที่เขาอยากจะเป็น โดยมีวันเกิดและประวัติการศึกษาเหมือนกับตัวของบราวน์เอง ชื่อ "แลงดอน" มาจากจอห์น แลงดอน ศาสตราจารย์ด้านศิลปะงานพิมพ์ (typography) แห่งมหาวิทยาลัยเดรกเซล (Drexel University) ผู้ออกแบบรูปสมมาตรที่ปรากฏในหนังสือ เทวากับซาตาน
แลงดอนสวมนาฬิการูปมิกกี้ เมาส์ ที่ได้เป็นของขวัญตอนอายุ 9 ปี เขามีอาการกลัวที่แคบ (claustrophobia) เพราะตอนอายุ 7 ปี เขาตกลงไปในบ่อน้ำ นอกจากนี้ แลงดอนยังเคยเป็นนักกระโดดน้ำสมัยที่เรียนที่ Phillips Exeter Academy อีกด้วย เขาเคยเล่นโปโลน้ำตอนเรียนอยู่มหาวิทยาลัยพรินซ์ตัน และยังคงว่ายน้ำ 50 รอบในทุก ๆ เช้า
นักแสดงชาวอเมริกัน ทอม แฮงส์ เป็นผู้รับบทบาทนี้ ในฉบับภาพยนตร์

**ผลงานที่มีโรเบิร์ต แลงดอน เป็นตัวเอก**
 เทวากับซาตาน (2000)- รหัสลับดาวินชี (2003)- สาส์นลับที่สาบสูญ (2009)- สู่นรกภูมิ (2013)- ออริจิน (2017)

**การสร้างตัวละคร**

**อ้างอิง**

**แหล่งข้อมูลอื่น**
  The official Robert Langdon website-  Robert Langdon described in-depth by Dan Brown in his 21 Dec 2005 Witness Statement to London's High Court
หมวดหมู่:ตัวละครที่เป็นนักสืบ
หมวดหมู่:ตัวละครที่เป็นนักประวัติศาสตร์
หมวดหมู่:ตัวละครชาวอเมริกัน
หมวดหมู่:งานเขียนของแดน บราวน์
หมวดหมู่:ตัวละครภาพยนตร์
หมวดหมู่:ตัวละครที่เป็นศาสตราจารย์
หมวดหมู่:ตัวละครที่เป็นนักล่าสมบัติ
โรแบร์ท บุนเซิน

โรแบร์ท วิลเฮ็ล์ม เอเบอร์ฮาร์ท บุนเซิน (Robert Wilhelm Eberhard Bunsen) เป็นนักเคมีชาวเยอรมัน เขาศึกษาสเปกตรัมการแผ่ของวัตถุที่ได้รับความร้อน เป็นผู้ค้นพบซีเซียม (ค.ศ. 1860) และรูบิเดียม (ค.ศ. 1861) ร่วมกันกับกุสทัฟ เคียร์ชฮ็อฟ บุนเซินพัฒนากระบวนวิธีวิเคราะห์ก๊าซขึ้นมากมาย เป็นผู้บุกเบิกในสาขาเคมีเชิงแสง (photochemistry) และยังริเริ่มการศึกษาในสาขา organoarsenic chemistry บุนเซินกับผู้ช่วยในห้องทดลองของเขา คือปีเตอร์ เดซาก ร่วมกันพัฒนาตะเกียงบุนเซินขึ้นเป็นอุปกรณ์ให้ความร้อนที่ดีกว่าอุปกรณ์เดิม ๆ ในห้องทดลอง รางวัลบุนเซิน-เคียร์ชฮ็อฟเป็นรางวัลที่ตั้งขึ้นตามชื่อของเขากับเพื่อนร่วมงานคือ กุสทัฟ เคียร์ชฮ็อฟ

**แหล่งข้อมูลอื่น**
  Robert Wilhelm Bunsen date=2007-09-27 -  Bunsen and Kirchhoff date=2010-06-20  -  Robert Wilhelm Bunsen
1899
หมวดหมู่:ซีเซียม
หมวดหมู่:นักเคมีชาวเยอรมัน
หมวดหมู่:บุคคลจากรัฐนีเดอร์ซัคเซิน
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:บุคคลจากมหาวิทยาลัยมาร์บวร์ค
หมวดหมู่:บุคคลจากมหาวิทยาลัยไฮเดิลแบร์ค
หมวดหมู่:บุคคลจากมหาวิทยาลัยวรอตสวัฟ
กุสทัฟ เคียร์ชฮ็อฟ

กุสทัฟ โรแบร์ท เคียร์ชฮ็อฟ (Gustav Robert Kirchhoff; 12 มีนาคม ค.ศ. 1824-17 ตุลาคม ค.ศ. 1887) เป็นนักฟิสิกส์ชาวเยอรมันผู้มีส่วนร่วมในการทำความเข้าใจพื้นฐานเกี่ยวกับวงจรไฟฟ้า สเปกโทรสโกปี และการแผ่รังสีของวัตถุดำจากวัตถุที่ได้รับความร้อน เขาเป็นผู้กำหนดคำว่า การแผ่รังสีของ "วัตถุดำ" เมื่อปี ค.ศ. 1862 และหลักการสองประการในทฤษฎีวงจรและการแผ่รังสีความร้อน เรียกชื่อว่า กฎของเคียร์ชฮ็อฟ ซึ่งตั้งชื่อตามนามสกุลของเขา รางวัลบุนเซิน-เคียร์ชฮ็อฟ ในสาขาสเปกโทรสโกปีตั้งชื่อตามเขาและเพื่อนร่วมงาน คือ โรแบร์ท บุนเซิน

**ดูเพิ่ม**
 กฎของเคียร์ชฮ็อฟ- สมการเคียร์ชฮ็อฟ- ทฤษฎีของเคียร์ชฮ็อฟ- สเปกโตรสโคป

**อ้างอิง**
  pages = 205-  pages = 1099-  pages = 341-  url = http://books.google.de/books?hl=de&lr=&id=XDIXZiXWIuEC&oi=fnd&pg=PA3

**แหล่งข้อมูลอื่น**
  Kirchhoff's 1857 paper on the speed of electrical signals in a wire
1887
หมวดหมู่:นักฟิสิกส์ชาวเยอรมัน
หมวดหมู่:บุคคลจากเคอนิชส์แบร์ค
หมวดหมู่:ชาวปรัสเซีย
หมวดหมู่:ศิษย์เก่าจากมหาวิทยาลัยเคอนิชส์แบร์ค
หมวดหมู่:บุคคลจากมหาวิทยาลัยฮุมบ็อลท์แห่งเบอร์ลิน
หมวดหมู่:บุคคลจากมหาวิทยาลัยวรอตสวัฟ
หมวดหมู่:บุคคลจากมหาวิทยาลัยไฮเดิลแบร์ค
เลมูเอล ฟรานซิส แอบบ็อตต์

เลมูเอล ฟรานซิส แอบบ็อตต์ (Lemuel Francis Abbott) (ราว ค.ศ. 1760 - 5 ธันวาคม ค.ศ. 1802) เป็นจิตรกรภาพเหมือนชาวอังกฤษของคริสต์ศตวรรษที่ 18 แอบบ็อตต์มีชื่อเสียงจากการเขียนภาพเหมือนของโฮราชิโอ เนลสัน ไวส์เคานท์เนลสันที่ 1 ที่ปัจจุบันตั้งแสดงอยู่ที่ทำเนียบนายกรัฐมนตรีแห่งสหราชอาณาจักร และภาพเหมือนของนายทหารเรือคนสำคัญๆ ของอังกฤษของคริสต์ศตวรรษที่ 18
แอบบ็อตต์ผู้เกิดในแคว้นเลสเตอร์เชอร์ในอังกฤษราวปี ค.ศ. 1760 เป็นบุตรของนักบวชเลมูเอล แอบบ็อตต์ และภรรยาแมรี แอบบ็อตต์มาเป็นลูกศิษย์ของฟรานซิส เฮย์แมน และพำนักอยู่ในลอนดอน
แม้ว่าจะมีผลงานแสดงที่ราชสถาบันศิลปะแอบบ็อตต์ก็ไม่เคยเป็นนักการศึกษา เมื่ออายุได้ 40 ปีแอบบ็อตต์ก็มีอาการเสียสติและได้รับการรักษาโดยนายแพทย์ทอมัส มันโรผู้เชี่ยวชาญทางโรงประสาทแห่งโรงพยาบาลเบ็ธเล็ม นายแพทย์มันโรเป็นนายแพทย์คนเดียวกันกับนายแพทย์ที่ถวายการรักษาอาการทางประสาทของสมเด็จพระเจ้าจอร์จที่ 3 แห่งสหราชอาณาจักร (ค.ศ. 1738–ค.ศ. 1820) แอบบ็อตต์เสียชีวิตในลอนดอนเมื่อวันที่ 5 ธันวาคม ค.ศ. 1802

**อ้างอิง**

**ดูเพิ่ม**
 ภาพเหมือน

**แหล่งข้อมูลอื่น**

**ระเบียงภาพ**
ไฟล์:George Macartney, 1st Earl Macartney by Lemuel Francis Abbott.jpg|“ประเทศ”ภาพเหมือนของจอร์จ แม็คคาทนีย์เอิร์ลแม็คคาทนีย์ที่ 1
ไฟล์:George Macartney, 1st Earl Macartney; Sir George Leonard Staunton, 1st Bt by Lemuel Francis Abbott.jpg|จอร์จ แม็คคาทนีย์ และเซอร์จอร์จ สทอนทัน
ไฟล์:William Cowper by Lemuel Francis Abbott.jpg|“วิลเลียม เคาว์เพอร์”
ไฟล์:Warren Hastings.jpg|“วอร์เรน เฮสติง”
ไฟล์:William Herschel01.jpg|“วิลเฮล์ม เฮิร์สเชล”
หมวดหมู่:บุคคลที่เกิดในคริสต์ทศวรรษ 1760
หมวดหมู่:จิตรกรชาวอังกฤษ
หมวดหมู่:จิตรกรในคริสต์ศตวรรษที่ 18
หมวดหมู่:จิตรกรภาพเหมือน
หมวดหมู่:บุคคลจากเทศมณฑลเลสเตอร์เชอร์
เจนนิเฟอร์ การ์เนอร์

เจนนิเฟอร์ แอนน์ การ์เนอร์ (Jennifer Anne Garner;เกิด 17 เมษายน ค.ศ. 1972) เป็นนักแสดงและโปรดิวเซอร์ภาพยนตร์ชาวอเมริกัน จบการศึกษาปริญญาตรีศิลปบัณฑิต สาขาการละคร จากมหาวิทยาลัยเดนิสัน รัฐโอไฮโอ เธอเริ่มต้นอาชีพนักแสดงจากการเป็นนักแสดงละครเวทีตามโรงละครต่างๆ และได้มีโอกาสแสดงละครโทรทัศน์เป็นครั้งแรกในปี 1995 ก่อนจะเริ่มมีผลงานการแสดงบทบาทสมทบในภาพยนตร์เรื่องต่างๆ เช่น มิสเตอร์ มากู คุณลุงจอมเฟอะ (1997), นายดู๊ด รถตูอยู่ไหนหว่า (2001), เพิร์ล ฮาร์เบอร์ (2001) จนกระทั่งเริ่มมีชื่อเสียงและเป็นที่รู้จักจากการเป็นนักแสดงนำในละครโทรทัศน์เรื่อง เอเลียส พยัคฆ์สาวจารชน ที่ออกอากาศทางช่องเอบีซี (ในประเทศไทยออกอากาศทางช่อง 7) โดยเธอรับบทเป็นสายลับของซีไอเอ "ซิดนีย์ บริสโทว" ซึ่งจากบทบาทดังกล่าวทำให้เธอได้รับกระแสชื่นชมจากนักวิจารณ์ทางโทรทัศน์จำนวนมาก โดยเธอแสดงนำในละครเรื่องนี้ยาวนานถึง 5 ฤดูกาล (2001–2006) และได้รับรางวัลลูกโลกทองคำ สาขานักแสดงนำหญิงยอดเยี่ยม ประเภทซีรีย์แนวดรามา ในปี 2002 ,รางวัลแซทเทิร์น สาขานักแสดงหญิงยอดเยี่ยมทางโทรทัศน์ ในปี 2003, รางวัลแซกอวอร์ดส สาขานักแสดงหญิงยอดเยี่ยม ในซีรีย์แนวดรามา ในปี 2005 อีกทั้งยังได้รับการเสนอชื่อให้เข้าชิงรางวัลไพรม์ไทม์เอมมี 4 ปี ติดต่อกัน 
นอกจากนี้เธอยังแสดงในภาพยนตร์ซูเปอร์ฮีโรที่สร้างจากมาร์เวลคอมิกส์ โดยรับบทเป็น "อีเล็กตรา" ใน แดร์เดวิล มนุษย์อหังการ (2003) ที่ทำให้เธอได้รับรางวัล เอ็มทีวีมูวีแอนด์ทีวีอะวอดส์ ก่อนจะได้แสดงนำในภาคต่อมาคือ อีเล็คตร้า สวยสังหาร (2005) หลังจากนั้นเธอก็ได้รับบทนักแสดงนำและบทบาทสมทบในภาพยนตร์ที่ประสบความสำเร็จเรื่องอื่น ๆ เช่น ต๊กกะใจ ตื่นขึ้นมา 30 (2004), ปล่อยหัวใจให้พบรักใหม่ (2006), ยุทธการเดือด ล่าข้ามแผ่นดิน (2007), จูโน่...โจ๋ป่องใจเกินร้อย (2007), วิวาห์จุ้นผีวุ่นรัก (2009) โดยในปี 2012 เธอได้แสดงนำในภาพยนตร์ของวอลต์ดิสนีย์ เรื่อง มหัศจรรย์รัก เด็กชายจากสวรรค์ และร่วมแสดงในภาพยนตร์ที่ประสบความสำเร็จได้รับ 3 รางวัลออสการ์ เรื่อง สอนโลกให้รู้จักกล้า (2013) รวมถึงภาพยนตร์ที่ประสบความสำเร็จทางรายได้อย่าง อเล็กซานเดอร์กับวันมหาซวยห่วยสุดๆ (2014), ปาฏิหาริย์จากสวรรค์ (2016), อีเมลลับฉบับ, ไซมอน (2018) และ นางฟ้าห่ากระสุน (2018)
ด้านชีวิตส่วนตัว เธอได้มีโอกาสทำความรู้จักกับ สก็อต โฟเลย์ นักแสดงชาวอเมริกัน ขณะถ่ายทำละครโทรทัศน์เรื่อง เฟลิซิตี  ในปี 1998 โดยโฟเลย์เป็นนักแสดงนำของเรื่องและเธอเป็นนักแสดงรับเชิญ จากนั้นทั้งคู่แต่งงานกันเมื่อปี 2000 และหย่ากันในปี 2003 ต่อมาเธอได้พบกับ เบน แอฟเฟล็ก ขณะถ่ายทำภาพยนตร์เรื่อง เพิร์ล ฮาร์เบอร์ และได้แสดงนำคู่กันใน แดร์เดวิล มนุษย์อหังการ ต่อมาทั้งคู่เริ่มคบหากันในปี 2004 จนกระทั่งตัดสินใจแต่งงานกันในปี 2005 ที่หมู่เกาะเติกส์และเคคอส และมีลูกด้วยกัน 3 คนคือ ลูกสาวคนแรกชื่อ ไวโอเลต แอน แอฟเฟล็ก (เกิดวันที่ 1 ธันวาคม 2005) ลูกสาวคนที่สองชื่อ เซราฟีน่า โรส เอลิซาเบธ แอฟเฟล็ก (เกิดวันที่ 6 มกราคม 2009) และลูกชายคนที่สามชื่อ ซามูเอล เจมส์ การ์เนอร์ แอฟเฟล็ก (เกิดวันที่ 27 กุมภาพันธ์ 2012) ในปี 2015 เธอได้ประกาศว่าเธอแยกทางกันกับสามีแล้วต่อมาทั้งคู่หย่าร้างกันในปี 2018 อย่างเงียบๆ

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากฮิวสตัน
หมวดหมู่:ชาวอเมริกันเชื้อสายอังกฤษ
ลาโล ชิฟริน

บอริส คลาวดิโอ "ลาโล" ชิฟริน นักเปียโนแจ๊ส นักประพันธ์เพลง นักแต่งดนตรีประกอบภาพยนตร์ และผุ้อำนวยเพลงชาวอาร์เจนตินา เคยได้รับการเสนอชื่อเข้าชิงรางวัลออสการ์ 6 ครั้ง   และรางวัลแกรมมี 21 ครั้ง   ผลงานของเขาที่มีชื่อเสียง คือเพลงธีมของภาพยนตร์ซีรีส์ มิชชัน: อิมพอสซิเบิล (1966-1972) ที่ถูกนำมาใช้ใหม่ในภาพยนตร์ 5 ภาค ที่นำแสดงโดยทอม ครูซ  
ลาโล ชิฟริน เป็นผู้แต่งดนตรีประกอบภาพยนตร์ชุด "เดอร์ตี แฮร์รี" ที่นำแสดงโดยคลินต์ อีสต์วูด จำนวน 4 ภาค จากทั้งหมด 5 ภาค (ประกอบด้วย Dirty Harry (1971), Magnum Force (1973), Sudden Impact (1983), The Dead Pool (1988)  ยกเว้นเรื่อง The Enforcer (1976) ที่แต่งดนตรีประกอบโดยเจอร์รี ฟิลดิง)

**อ้างอิง**

**แหล่งข้อมูลอื่น**
 Lalo Schifrin's official website
*name=Lalo Schifrin- Cinema Retro attends Lalo Schifrin's London concert- Aleph Records Discography - record label operated by Schifrin
หมวดหมู่:ผู้ที่ได้รับรางวัลแกรมมี
หมวดหมู่:นักดนตรีแจ๊ส
หมวดหมู่:นักประพันธ์ดนตรีประกอบภาพยนตร์
หมวดหมู่:ศิลปินสังกัดเวิร์ฟเรเคิดส์
หมวดหมู่:นักเปียโน
หมวดหมู่:บุคคลจากบัวโนสไอเรส
ปิแอร์ ฟรานเชสโค มัซซุคเคลลี

ปิแอร์ ฟรานเชสโค มัซซุคเคลลี หรือ อิลโมรัซโซเน (Pier Francesco Mazzucchelli( ออกเสียง), หรือเรียกกันสั้นๆ ว่า il Morazzone) (ค.ศ. 1573 - ค.ศ. 1626) เป็นจิตรกรและประติมากรชาวอิตาลีของยุคบาโรกตอนต้นของคริสต์ศตวรรษที่ 17 ผู้มีความเชี่ยวชาญทางการสร้างศิลปะคริสต์ศาสนา

**ประวัติ**
มัซซุคเคลลีผู้เกิดที่โมรัซโซเนไม่ไกลจากเวเรเซในลอมบาร์ดีในประเทศอิตาลีเป็นบุตรของช่างหิน เมื่อไม่นานหลังจากที่เกิดมัซซุคเคลลีก็ถูกย้ายไปอยู่ที่กรุงโรม ในโรมมัซซุคเคลลีได้รับอิทธิพลจากเวนทูรา ซาลิมเบนี และ จูเซปเป เซซารี และเริ่มสร้างงานศิลปะแนวแมนเนอริสม์ มัซซุคเคลลีเขียนจิตรกรรมบนผ้าใบและจิตรกรรมฝาผนังชิ้นแรก “การชื่นชมของแมไจ” และ “การเยือนเอลิซาเบธ” ที่วัดซานซิลเวสโตรคาปิเตในปี ค.ศ. 1596
มัซซุคเคลลีกลับมายังมิลานในปี ค.ศ. 1597 ในลอมบาร์ดีมัซซุคเคลลีเขียนจิตรกรรมฝาผนังภายในชาเปลโรซาริโอในวัดซานวิตโตเรที่เวเรเซในปี ค.ศ. 1599 และสร้างงานศิลปะสื่อผสมที่ภูเขาศักดิ์สิทธิ์แห่งพีดมอนต์และลอมบาร์ดี เริ่มด้วยการตกแต่งชาเปล “การเดินขึ้นคาวารี” (ค.ศ. 1602-ค.ศ. 1606) ที่ภูเขาศักดิ์สิทธิ์แห่งวาราลโล ที่มัซซุคเคลลีได้รับอิทธิพลจากโกเดนซิโอ เฟอร์รารี และเริ่มพัฒนางานที่เพิ่มความเป็นนาฏกรรมมากขึ้น ระหว่างปี ค.ศ. 1608 ถึงปี ค.ศ. 1609 มัซซุคเคลลีก็สร้างงานภายในชาเปล “พระเยซูถูกเฆี่ยน” ที่ภูเขาศักดิ์สิทธิ์แห่งวาเรเซเสร็จ ก่อนที่จะกลับมายังวาราลโลเพื่อสร้างชาเปล “พระเยซูปางทรมาน” (Ecce Homo) (ค.ศ. 1610-ค.ศ. 1613) และชาเปลสุดท้ายของชุด “Porziuncola” (ค.ศ. 1616-ค.ศ. 1620) ที่ภูเขาศักดิ์สิทธิ์แห่งออร์ตา งานจิตรกรรมฝาผนังอื่นที่เขียนก็ได้แก่ “Cappella della Buona Morte” (ชาเปลมรณะวิจิตร) ที่ซานโกเดนซิโอที่โนวารา และภาพประกาศกภายในมหาวิหารปิอาเชนซา ที่มาเขียนต่อจนเสร็จโดยจิตรกรโบโลนยาเกอร์ชิโนหลังจากที่มัซซุคเคลลีเสียชีวิตไปแล้ว
นอกจากนั้นแล้วมัซซุคเคลลีก็ยังสร้างฉากแท่นบูชาสำหรับคริสต์ศาสนสถานอีกหลายแห่งและภาพเขียนบนผ้าใบสำหรับงานสะสมส่วนบุคคล มัซซุคเคลลีร่วมสร้างงานกับจูลีโอ เชซาเร โพรคาชินี และ จิโอวานนี บาติสตา เครสพีในการเขียน “ภาพชุดนักบุญคาร์โล โบร์โรเมโอ” (Quadroni di San Carlo) ให้แก่มหาวิหารมิลาน ในบรรดาลูกศิษย์และผู้ได้รับอิทธิพลของมัซซุคเคลลีก็ได้แก่ฟรานเชสโค คาอิโร, จิโอวานนี สเตฟาโน ดาเนดี และ โจเซฟโฟ ดาเนดี, อิซิโดโร บิอังคิ, จิโอวานนี เพาโล เรชชิ และ จิโอวานนี บัตติสตา เรชชิ

**อ้างอิง**
 authorlink= Rudolf Wittkower
*title=Il Morazzone- authorlink=  

**ดูเพิ่ม **
 จิตรกรรมยุคฟื้นฟูศิลปวิทยาอิตาลี- ศิลปะแมนเนอริสม์- ศิลปะบาโรก- ศิลปะคริสต์ศาสนา

**แหล่งข้อมูลอื่น**

**ระเบียงภาพ**
ไฟล์:Procaccini, Giulio Cesare et al. - Matyrdom of St Rufina and St Seconda (detail) - c. 1625.jpg|งานเขียนร่วมกับจิตรกรอื่น
ไฟล์:Sacro Monte di Varallo Fig3.JPG|“พระเยซูแบกกางเขน”ภูเขาศักดิ์สิทธิ์แห่งวาราลโล
ไฟล์:Sacro Monte Varallo Morazzione Cappella Ecce Homo 03.jpg|จิตรกรรมและประติมากรรมชาเปล “พระเยซูปางทรมาน”ภูเขาศักดิ์สิทธิ์แห่งวาราลโล
ไฟล์:9513 - Milano - S. Angelo - Morazzone - San Carlo Borromeo - Foto Giovanni Dall'Orto 22-Apr-2007.jpg|นักบุญคาร์โล โบร์โรเมโอมหาวิหารมิลาน
ไฟล์:3215 - Milano, Duomo - Il Duchino e il Morazzone - S. Carlo rinuncia agli onori (1602) - Foto Giovanni Dall'Orto, 6-Dec-2007.jpg|ภาพชุดนักบุญคาร์โล โบร์โรเมโอมหาวิหารมิลาน
หมวดหมู่:บุคคลที่เกิดในปี พ.ศ. 2116
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 17 
หมวดหมู่:จิตรกรสมัยบาโรก
หมวดหมู่:จิตรกรภาพประวัติศาสตร์
หมวดหมู่:บุคคลจากแคว้นลอมบาร์เดีย
รอยรักรอยร้าว

รอยรักรอยร้าว ชื่อภาษาไทยของภาพยนตร์ฮอลลีวู้ดเรื่อง Dolores Claiborne นำแสดงโดย เคธี เบตส์, เจนนิเฟอร์ เจสัน ลีห์, เดวิด สตราเทิร์น, จูดี้ พาร์ฟิตต์, จอห์น ซี. ไรลีย์ และ คริสโตเฟอร์ พลัมเมอร์ กำกับการแสดงโดย เทย์เลอร์ แฮคฟอร์ด ออกฉายในปี ค.ศ. 1995

**คำโปรย**
Sometimes An Accident Can Be An Unhappy Woman's Best Friend
(บางครั้งอุบัติเหตุก็เป็นเพื่อนที่ดีที่สุดของผู้หญิงที่ไม่มีความสุข)

**เรื่องย่อ**
เซเลน่า เซนต์ จอร์จ (เจนนิเฟอร์ เจสัน ลีห์) นักหนังสือพิมพ์สาวแกร่งจากนิวยอร์ก ได้เดินทางกลับมายังเกาะเล็ก ๆ แห่งหนึ่ง ซึ่งเป็นสถานที่ ๆ เธอเกิดและเติบโตขึ้นมา เมื่อ โดโลเรส ไคลบอร์น (เคธี เบตส์) แม่บ้านวัยกลางคนคนหนึ่งซึ่งเป็นแม่แท้ ๆ ของเธอถูกตำรวจตั้งข้อกล่าวหาว่าเป็นผู้ฆาตกรรม วีร่า โดโนแวน (จูดี้ พาร์ฟิตต์) เศรษฐีม่ายผู้โดดเดี่ยว ผู้ซึ่งเป็นนายจ้างของเธอ เซเลน่าต้องหงุดหงิดไม่น้อยเมื่อกลับมาที่นี่อีกครั้ง เพราะเธอมีอดีตฝังใจที่ไม่ดีกับที่นี่ และเธอเองก็ยังกังขาในอดีตของแม่เธอเองเช่นกัน ก่อนที่เธอจะล่วงรู้ความจริงทั้งหมดว่า แท้ที่จริงแล้ว โดโลเรสไม่ได้เป็นฆาตกร และที่แม่ทำมาทั้งหมดนั้นก็เพื่อเธอ 
โดยเรื่องราวทั้งหมดเริ่มขึ้นที่วันที่มีสุริยคราสเต็มดวงวันหนึ่ง เมื่อ 20 ปีก่อน ที่เซเลน่ายังเป็นเด็กอยู่

**เบื้องหลังและคำวิจารณ์**
Dolores Claiborne ดัดแปลงมาจากนวนิยายชื่อเดียวกันนี้ของ สตีเฟ่น คิง ผู้ซึ่งได้ชื่อว่าเป็น "ราชานิยายสยองขวัญ" (ในฉบับแปลเป็นภาษาไทยใช้ชื่อว่า คำสารภาพ) กำกับโดย เทย์เลอร์ แฮคฟอร์ด 
นำแสดงโดย เคธี เบตส์ ซึ่งนับเป็นการพลิกบทบาทการแสดงครั้งสำคัญอีกครั้งหนึ่งของเบตส์ ด้วยการรับบทดราม่าหนักหน่วง ทั้งที่เธอเป็นนักแสดงตลก ในบทของแม่บ้านวัยกลางคนฐานะปานกลางค่อนข้างยากจน ที่ต้องอดทน ทำทุกอย่างเพื่อลูกอีกทั้งยังต้องถูกกดขี่จากอดีตสามีและนายจ้าง และถูกลูกสาวแท้ ๆ คนเดียวเข้าใจผิดเสียอีก ซึ่งต้องมาแสดงประกบคู่กับ เจนนิเฟอร์ เจสัน ลีห์ ซึ่งรับบท เซเลน่า เซนต์ จอร์จ ลูกสาวแท้ ๆ คนเดียวของโดโลเรส ซึ่งการแสดงของทั้งคู่เป็นไปอย่างเข้มข้น ได้รับการวิจารณ์ว่า น่าสนใจ และเต็มไปด้วยพลัง จากคอลัมนิสต์ในนิตยสาร กู้ด มอร์นิ่ง อเมริกา และ วอชิงตัน โพสต์
ซึ่งในเว็บไซต์IMDb ให้ได้คะแนน 7.2 ดาวจากทั้งหมด 10 ดาว แก่ภาพยนตร์เรื่องนี้
ในประเทศไทย ภาพยนตร์ออกเป็นวิดีโอเพื่อจำหน่ายและให้เช่า โดย บริษัท แมงป่อง จำกัด

**อ้างอิง**
 คำบรรยายหลังกล่องวิดีโอ รอยรักรอยร้าว Dolores Claiborne

**แหล่งข้อมูลอื่น**
  ข้อมูลภาพยนตร์จาก IMDb
หมวดหมู่:ภาพยนตร์อเมริกัน
หมวดหมู่:ภาพยนตร์ชีวิต
หมวดหมู่:ภาพยนตร์ที่สร้างจากหนังสือของ สตีเฟ่น คิง
หมวดหมู่:ภาพยนตร์ที่ออกฉายในปี พ.ศ. 2538
หมวดหมู่:ภาพยนตร์ที่มีฉากในรัฐเมน
หมวดหมู่:ภาพยนตร์ที่ถ่ายทำในประเทศแคนาดา
หมวดหมู่:ภาพยนตร์ที่สร้างจากหนังสือของ สตีเฟ่น คิง

ภาพยนตร์ที่สร้างจากงานประพันธ์ของสตีเฟ่น คิง
หมวดหมู่:ภาพยนตร์แบ่งตามเจ้าของบทประพันธ์
วัดสุรินทรารมณ์

วัดสุรินทรารมณ์ หรือ วัดโคกยาง ตั้งอยู่ที่ตำบลอีสานเขต อำเภอเฉลิมพระเกียรติ จังหวัดบุรีรัมย์ ตั้งวัดเมื่อ พ.ศ. 2485 ได้รับพระราชทานวิสุงคามสีมาเมื่อ พ.ศ. 2528
เมื่อ พ.ศ. 2484 ผู้ใหญ่บ้านและประชาชนในหมู่บ้านโคกยาง หมู่ที่ 3 ในสมัยนั้น โดยการนำของนายอ้วน วิภาหัสน์ ชักชวนประชาชนนำสร้างศาลา ในที่ดิน เป็นที่ป่าสงวน บนเนื้อที่ 20 ไร่ 27 ตารางวา โดยมีการขออนุญาต ตั้งเป็นสำนักสงฆ์แต่ยังไม่ได้รับอนุญาต และในปีต่อมาจึงได้รับอนุญาตให้ตั้งเป็นสำนักสงฆ์ได้ ประชาชนจึงได้ร่วมกันสร้างกุฏิขนาดเล็กชนิดถาวรขึ้น 1 หลัง 
วัดมีพระภิกษุสมัน มูลปัญโญ ให้เป็นเจ้าอาวาสวัดรูปแรก ต่อมาจึงได้มีการก่อสร้างถาวรวัตถุเพิ่มขึ้น เช่นสร้าง กุฏิหลังใหญ่ สร้างศาลาการเปรียญ สร้างอุโบสถด้วยไม้เนื้อแข็ง ได้รับอนุญาตให้ผูกพัทธสีมาและเปลี่ยนชื่อวัด จากวัดบ้านโคกยาง มาเป็น "วัดสุรินทรารมณ์" ในปีพุทธศักราช 2502 พระภิกษุสมัน มูลปัญโญ ได้รับตำแหน่งเป็นพระอุปัชฌาย์ ได้ให้การบรรพชาอุปสมบทแก่บุตรหลานในเขตบริการและเขตใกล้เคียงของวัด เป็นเวลา 2 ปี ท่านจึงได้ลาสิกขาบทเมื่อปี พุทธศักราช 2504

**อ้างอิง**
สุรินทรารมณ์
หมวดหมู่:สิ่งก่อสร้างในอำเภอเฉลิมพระเกียรติ (จังหวัดบุรีรัมย์)
อาสนวิหารอ็องกูแลม

อาสนวิหารอ็องกูแลม (Cathédrale d'Angoulême) หรือชื่อเต็มคือ อาสนวิหารนักบุญเปโตรแห่งอ็องกูแลม (Cathédrale Saint-Pierre d'Angoulême) เป็นอาสนวิหารโรมันคาทอลิก ประจำมุขมณฑลอ็องกูแลม ตั้งอยู่ที่เมืองอ็องกูแลม ประเทศฝรั่งเศส สถาปัตยกรรมที่เห็นอยู่ในปัจจุบันเป็นแบบโรมาเนสก์ อาสนวิหารอ็องกูแลมซึ่งเป็นอาสนวิหารตัวอย่างโดดเด่นด้านสถาปัตยกรรมโรมาเนสก์ได้รับการสถาปนาเป็นอาสนวิหารในปี ค.ศ. 1017

**ประวัติ**
อาสนวิหารแรกที่สร้างสร้างบนสถานที่เดิมเป็นศาสนสถานก่อนสมัยศาสนาคริสต์ ในอาสนวิหารอ็องกูแลมใช้เวลาสร้างทั้งหมดเริ่มสร้างเป็นครั้งแรกเมื่อปี ในคริสต์ศตวรรษที่ 4 วัดถูกทำลายเมื่อโคลวิสที่ 1 เข้ามายึดเมืองหลังจากยุทธการที่วูเย ในปี ค.ศ. 507 อาสนวิหารต่อมาได้รับการสถาปนาในปี ค.ศ. 560 แต่ก็มาถูกเผาโดยชาวไวกิงและนอร์มันราวสองร้อยปีต่อมา
อาสนวิหารที่สามสร้างขึ้นภาพใต้การอำนวยการของบิชอปกรีมออาร์ อธิการอารามแซ็ง-ปีแยร์แห่งบร็องโตม และได้รับเสกในปี ค.ศ. 1017 เมื่อต้นคริสต์ศตวรรษที่ 12 ประชาชนเห็นพ้องกันว่าโบสถ์มีขนาดเล็กไปกว่าฐานะของเมือง การออกแบบอาสนวิหารใหม่ทำโดยบิชอปเฌราร์ที่ 2 ผู้เป็นบุคคลสำคัญคนหนึ่งของฝรั่งเศสในยุคนั้นผู้เป็น ศาสตราจารย์ สมณทูตสี่พระองค์ และเป็นศิลปินผู้มีฝีมือด้วย งานสร้างอาสนวิหารเริ่มขึ้นราวปี ค.ศ. 1110 และสิ้นสุดลงในปี ค.ศ. 1128
ลักษณะรูปทรงของอาสนวิหารก็ได้เปลี่ยนแปลงไปจากการซ่อมแซมและขยายตัวในช่วงหลายร้อยปีที่ตามมา เช่นหอระฆังที่ถูกทำลายไประหว่างสงครามศาสนาในคริสต์ศตวรรษที่ 16 นอกจากนั้นก็ยังมีการเปลี่ยนแปลงระหว่างการบูรณปฏิสังขรณ์โดยปอล อาบาดีระหว่างปี ค.ศ. 1866–1885 ที่รวมทั้งการสร้างหอใหม่สองหอที่คลุมด้วยหลังคาทรงกรวย จะมีก็แต่มุขด้านตะวันตกหรือด้านหน้าเท่านั้นที่ส่วนใหญ่ยังคงเป็นสถาปัตยกรรมยุคกลาง

**สถาปัตยกรรมและศิลปะ**
แผนผังเป็นทรงกางเขน
ด้านหน้าของอาสนวิหารตกแต่งด้วยประติมากรรมถึงกว่า 70 รูปที่จัดเป็นสองหัวข้อ "พระเยซูเสด็จขึ้นสู่สวรรค์" และ "การพิพากษาครั้งสุดท้าย" ที่ผสานกันอย่างกลมกลืน พระเยซูปรากฏพระองค์ในกรอบมันดอร์ลา (mandorla) ขณะที่ทูตสวรรค์สององค์ชี้ให้สาวกเห็นมโนทัศน์ ใบหน้าของผู้ศรัทธาภายใต้ซุ้มโค้งต่างก็มองไปทางพระมหาไถ่ ขณะที่ผู้สร้างบาปถูกผลักเข้าไปตามซอกซุ้มโค้งให้ถูกลงโทษเป็นเหยื่อของซาตาน นอกจากสองหัวข้อนี้แล้วประติมากรก็ยังสร้างภาพที่สะท้อนให้เห็นถึงชีวิตประจำวันที่รวมทั้งการล่าสัตว์ 
ภายในสิ่งก่อสร้างเป็นทางเดินกลางที่อยู่ภายใต้โดมสามโดม แขนกางเขนยาวจรดหอทางด้านเหนือและใต้ มุขตะวันออกเป็นชาเปลกระจายออกไปสี่ห้อง ตรงบริเวณจุดตัดระหว่างทางเดินกลางและแขนกางเขนเป็นโดมขนาดใหญ่ที่สร้างแทนโดมเดิมที่ถูกทำลายไประหว่างการถูกล้อมโดยกองกำลังฝ่ายโปรเตสแตนต์ในปี ค.ศ. 1568 เดิมแขนกางเขนส่องสว่างด้วยหอตะเกียง (lantern tower) สองหอ แต่ในปัจจุบันเหลืออยู่เพียงหอเดียว (ปอล อาบาดี ได้ขยายต่อเติม และย้ายประติมากรรมของยุคกลางออกไป) 
บริเวณร้องเพลงสวดครึ่งวงกลมขนามด้วยมุขขนาดเล็กสองมุขที่คลุมด้วยโดมครึ่งโดม

**ระเบียงภาพ**
ไฟล์:Plan.cathedrale.Angouleme.png|ผังอาสนวิหาร
ไฟล์:Cath st pierre.JPG|ด้านหน้าอาสนวิหาร
ไฟล์:Cathedrale arrierre.jpg|หอนาฬิกาและมุขโค้งด้านสกัด
ไฟล์:Interieur saint pierre.jpg|ทางเดินกลาง
ไฟล์:Angoulême - Cathédrale Mandorle.JPG|หน้าบัน

**อ้างอิง**

**แหล่งข้อมูลอื่น **
อ็องกูแลม
หมวดหมู่:สถาปัตยกรรมโรมาเนสก์
หมวดหมู่:สถาปัตยกรรมในคริสต์ศตวรรษที่ 4
หมวดหมู่:สิ่งก่อสร้างในคริสต์ทศวรรษ 1110
หมวดหมู่:สิ่งก่อสร้างในจังหวัดชาร็องต์
หมวดหมู่:อนุสรณ์สถานทางประวัติศาสตร์แห่งฝรั่งเศส
แรงตึงผิว

แรงตึงผิว (Surface tension) คือคุณสมบัติของพื้นผิวของของเหลว เป็นสิ่งทำให้เกิดบางส่วนของพื้นผิวของเหลวถูกดึงดูด (ยึดเข้าไว้ด้วยกัน) สู่พื้นผิวอื่น เช่น พื้นผิวของเหลวส่วนอื่น (การรวมตัวของหยดน้ำหรือหยดปรอทที่เกาะกันเป็นลูกกลม)
แรงตึงผิวถูกทำให้เกิดขึ้นด้วยการดึงดูด (การดึงดูดของโมเลกุลกับโมเลกุลที่เหมือนกัน) เมื่อโมเลกุลบนพื้นผิวของของเหลวไม่ได้ล้อมรอบไปด้วยโมเลกุลที่เหมือนกันในทุก ๆ ด้านแล้ว โมเลกุลจะมีแรงดึงดูดกับโมเลกุลใกล้เคียงบนพื้นผิวมากขึ้น
แรงตึงผิวมีมิติของแรงต่อความยาวหนึ่งหน่วย หรือของพลังงานต่อพื้นที่หนึ่งหน่วย ซึ่งทั้งสองมีค่าเท่ากัน แต่พลังงานต่อพื้นที่หนึ่งหน่วยอยู่ในพจน์พลังงานพื้นผิว ซึ่งเป็นพจน์ทั่วไปในนัยที่ใช้กับของแข็งไม่ค่อยใช้ในของเหลว
ในวัสดุศาสตร์ แรงตึงผิวใช้อยู่ในความเค้นพื้นผิว (surface stress) หรือ พลังงานอิสระพื้นผิว (surface free energy)

**แหล่งข้อมูลอื่น**
  Concise overview of surface tension-  On surface tension and interesting real-world cases-  MIT Lecture Notes on Surface Tension date=2007-10-27 -  Theory of surface tension measurements date=2009-11-06 -  Surface Tensions of Various Liquids-  Calculation of temperature-dependent surface tensions for some common components-  The Bubble Wallfix-attempted=yes  (Audio slideshow from the National High Magnetic Field Laboratory explaining cohesion, surface tension and hydrogen bonds)
หมวดหมู่:หลักการสำคัญของฟิสิกส์
หมวดหมู่:กลศาสตร์ของไหล
หนอนนก

หนอนนก (Mealworm) เป็นชื่อสามัญที่เรียกสำหรับหนอนของแมลงปีกแข็งชนิด Tenebrio molitor  ปัจจุบันนิยมเพาะเลี้ยงเป็นสัตว์เศรษฐกิจ โดยมีความสำคัญใช้เป็นอาหารสำหรับสัตว์เลี้ยงชนิดต่าง ๆ โดยเฉพาะ สัตว์เลี้ยงสวยงาม เช่น ปลาสวยงาม, นกสวยงาม, สัตว์เลื้อยคลาน รวมถึงสัตว์เลี้ยงลูกด้วยนมขนาดเล็กบางชนิด เช่น แฮมสเตอร์ หรือ กระรอก
รูปร่างของหนอนนก เป็นหนอนที่มีเปลือก มีลำตัวยาวเรียวทรงกระบอกสีน้ำตาลอมเขียว เมื่อโตเต็มที่มีความกว้างลำตัว 0.28-3.2 มิลลิเมตร ยาว 29-35 มิลลิเมตร น้ำหนัก 0.2-0.24 กรัม มีอายุประมาณ 55-75 วัน ก่อนจะเข้าสู่ภาวะดักแด้ ซึ่งจะมีอายุในวงจรนี้ราว 5-7 วัน  จากนั้นจะลอกคราบเป็นตัวโตเต็มวัย ซึ่งจะเป็นแมลงปีกแข็งลำตัวสีน้ำตาลอมดำ ซึ่งจัดเป็นแมลงศัตรูพืช  มีถิ่นกำเนิดในทวีปยุโรปในที่ ๆ ที่มีอากาศค่อนข้างหนาวเย็น ซึ่งตัวเต็มวัยจะมีอายุเฉลี่ยประมาณ 3-6 เดือน ตัวเมีย 1 ตัว วางไข่ได้ 1-2 ฟอง/วัน หรือ 80-85 ฟอง/ตลอดวงจรชีวิต
คุณค่าของหนอนนก คือ เป็นอาหารที่มีทั้งโปรตีนและไขมันค่อนข้างสูง โดยเฉพาะไขมัน ในปลาสวยงามบางชนิด เช่น ปลาอะโรวาน่า หากให้หนอนนกในปริมาณที่มาก ปลาจะติดใจในบางตัวอาจจะไม่ยอมกินอาหารชนิดอื่นเลยก็เป็นได้ และจะสะสมไขมันในตัวซึ่งจะนำมาซึ่งอาการตาตก
นอกจากนี้แล้ว ในบางพื้นที่ ยังมีผู้รับประทานหนอนนกเป็นอาหารอีกด้วย ด้วยการทอดเช่นเดียวกับแมลงชนิดอื่น ๆ ที่รับประทานได้
ปัจจุบัน ได้มีผู้เพาะเลี้ยงหนอนนกเป็นสัตว์เศรษฐกิจ โดยโรงเรือนที่เพาะต้องเป็นสถานที่ ๆ โปร่ง อากาศถ่ายเทได้สะดวก ที่สำคัญคือ ต้องไม่ชื้น หากชื้นหนอนนกจะตายด้วยเชื้อราและไม่มีศัตรูตามธรรมชาติมารบกวน เช่น จิ้งจก, ตุ๊กแก หรือ มด ผู้ที่เลี้ยงสัตว์ เมื่อซื้อหนอนนกไปแล้ว จะนิยมเก็บด้วยการเทใส่ถาดหรือถังพลาสติกที่มีความสูงพอสมควรที่หนอนนกไม่สามารถปีนออกมาได้  ปิดฝาด้วยภาชนะแบบตะแกรง  อาหารที่ให้สามารถให้ได้หลากหลาย ทั้ง ผักชนิดต่าง ๆ  อาหารปลาเม็ด หรือ รำข้าว และต้องมีตะแกรงรองพื้น เพื่อช่วยในการร่อนมูลและเปลือกของหนอนนกที่ถ่ายออกมาด้วย 
นิยมขายปลีกกันที่ขีดละ 40-80 บาท กิโลกรัมละ 300-500 บาท

**ดูเพิ่ม**
 หนอนยักษ์

**อ้างอิง**

**แหล่งข้อมูลอื่น**
  date=2010-03-31  การเพาะเลี้ยงหนอนนก โดยเว็บไซต์ของกรมประมง
หมวดหมู่:สัตว์ที่ใช้เป็นอาหารสัตว์
หมวดหมู่:ปศุสัตว์
หมวดหมู่:ด้วง
หมวดหมู่:แมลงที่รับประทานได้
หมวดหมู่:การให้อาหารนก
ตูว์แรน

ตูว์แรน (Turenne,  ฟังเสียง)) เป็นหมู่บ้านในจังหวัดกอแรซในแคว้นลีมูแซ็งในประเทศฝรั่งเศส ตูว์แรนตั้งอยู่ทางตอนกลางของฝรั่งเศส ตัวหมู่บ้านเป็นหมู่บ้านโบราณตั้งอยู่บนเนินสูง บนยอดเนินเป็นปราสาทเก่าที่มีหอคอยสูงที่มองเห็นได้แต่ไกล
ตูว์แรนได้รับเลือกให้เป็นหนึ่งในหมู่บ้านที่งดงามที่สุดในฝรั่งเศส โดยสมาคมเลปลูว์โบวีลาฌเดอฟร็องส์ (Les Plus Beaux Villages de France)

**อ้างอิง**
  INSEE

**ดูเพิ่ม **
 หน่วยการบริหารของประเทศฝรั่งเศส - จังหวัดในประเทศฝรั่งเศส

**แหล่งข้อมูลอื่น**
หมวดหมู่:เลปลูว์โบวีลาฌเดอฟร็องส์
หมวดหมู่:เมืองในจังหวัดกอแรซ
หมวดหมู่:เมืองโบราณในประเทศฝรั่งเศส
ยูเรเนียมเสริมสมรรถนะ

สัดส่วนของยูเรเนียม-238 (ฟ้า) และยูเรเนียม-235 (แดง) ที่พบตามธรรมชาติกับเกรดเสริมสมรรถนะ
ยูเรเนียมเสริมสมรรถนะ (Enriched uranium) เป็นยูเรเนียมชนิดหนึ่งซึ่งอัตราส่วนของยูเรเนียม-235 มีปริมาณสูงขึ้นด้วยวิธีการการแยกไอโซโทป (isotope separation) ยูเรเนียมตามธรรมชาติมีไอโซโทป 238U อยู่ 99.284% และมี 235U ประมาณ 0.711% ของน้ำหนัก 235U เป็นเพียงไอโซโทปที่มีอยู่ในธรรมชาติ (ในผลรวมที่พอประเมินค่าได้) ไอโซโทปเดียวที่เป็นวัสดุฟิสไซล์กับนิวตรอนความร้อน
ยูเรเนียมเสริมสมรรถนะเป็นส่วนประกอบที่สำคัญในเครื่องกำเนิดไฟฟ้าพลังงานนิวเคลียร์และอาวุธนิวเคลียร์ สำนักงานพลังงานปรมาณูระหว่างประเทศจึงพยายามที่จะดูแลและควบคุมอุปทานของยูเรเนียมเสริมสมรรถนะและดำเนินการในผลกระทบของเครื่องกำเนิดไฟฟ้าพลังงานนิวเคลียร์เพื่อให้แน่ใจถึงความปลอดภัยและควบคุมการเพิ่มจำนวนของอาวุธนิวเคลียร์
ในระหว่างโครงการแมนฮัตตัน ยูเรเนียมเสริมสมรรถนะถูกตั้งชื่อรหัสว่า oralloy (โอราลลอย) มาจากการย่อคำของ Oak Ridge alloy (โลหะเจือโอ๊ก ริดจ์) ซึ่งเป็นที่ตั้งของโรงงานสมรรถนะยูเรเนียมเสริม คำว่า oralloy บางครั้งยังคงถูกใช้เรียกยูเรเนียมเสริมสมรรถนะ มียูเรเนียมเสริมสมรรถนะเกรดสูงอยู่ประมาณ 2,000 ตันในโลก ส่วนมากถูกผลิตขึ้นสำหรับอาวุธนิวเคลียร์, แรงขับเคลื่อนของเรือ และจำนวนน้อย ๆ สำหรับการวิจัยเครื่องปฏิกรณ์นิวเคลียร์
238U ที่เหลือหลังจากการเสริมสมรรถนะหรือที่เรียกว่าหางยูเรเนียม (depleted uranium, DU) ซึ่งถูกพิจารณาว่ามีกัมมันตภาพรังสีน้อยกว่ายูเรเนียมธรรมชาติ หางยูเรเนียมจะถูกนำไปผลิตเป็นกระสุนเจาะ หรือใช้เป็นเกราะสะท้อนนิวตรอนในเครื่องปฏิกรณ์นิวเคลียร์และในระเบิดนิวเคลียร์ หรือใช้ถ่วงท้องเรือเดินสมุทรป้องกันเรือโคลง ใช้ถ่วงสมดุลในเครื่องบิน

**อ้างอิง**

**แหล่งข้อมูลอื่น**
 Uranium Enrichment and Nuclear Weapon Proliferation, by Allan S. Krass, Peter Boskma, Boelie Elzen and Wim A. Smit, 296 pp., Published for SIPRI by Taylor and Francis Ltd, London, 1983 date=2007-01-09 - Annotated bibliography on enriched uranium from the Alsos Digital Library for Nuclear Issues date=2009-05-31 - Silex Systems Ltd- Uranium Enrichment date=2010-12-02 , World Nuclear Association- Overview and history of U.S. HEU production- News Resource on Uranium Enrichment date=2007-03-03 - Nuclear Chemistry-Uranium Enrichment date=2008-10-15 - A busy year for SWU (a 2008 review of the commercial enrichment marketplace) date=2011-06-13 , Nuclear Engineering International, 1 September 2008 
หมวดหมู่:การออกแบบอาวุธนิวเคลียร์
หมวดหมู่:วัสดุนิวเคลียร์
หมวดหมู่:ยูเรเนียม
โรงเรียนราชวินิตสุวรรณภูมิ

โรงเรียนราชวินิตสุวรรณภูมิ เปิดสอนในระดับมัธยมศึกษาตอนต้นถึงมัธยมศึกษาตอนปลาย ได้รับพระราชทานนามโรงเรียน และได้รับพระบรมราชานุญาต ให้อัญเชิญพระมหามงกุฎประกอบเป็นตราสัญลักษณ์โรงเรียนจากพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 8 สิงหาคม 2550 ปัจจุบันเปิดสอนในระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6

**ประวัติโรงเรียน**
พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้า ฯ พระราชทานชื่อ
โรงเรียนวัดหนองปรือ อำเภอบางพลี จังหวัดสมุทรปราการ เป็นชื่อ “โรงเรียนราชวินิตสุวรรณภูมิ”
และพระราชทานพระบรมราชานุญาตให้เชิญพระมหามงกุฎประกอบเป็นตราสัญลักษณ์ของโรงเรียน
ตั้งแต่วันที่ ๘ สิงหาคม ๒๕๕๐
ฉะนั้น อาศัยอำนาจตามความในมาตรา ๔๐ แห่งพระราชบัญญัติปรับปรุงกระทรวง ทบวง
กรม พ.ศ. ๒๕๔๕ มาตรา ๕ แห่งพระราชบัญญัติการศึกษาแห่งชาติ พ.ศ. ๒๕๔๒ แก้ไขเพิ่มเติม
(ฉบับที่ ๒) พ.ศ. ๒๕๔๕ และมาตรา ๘ แห่งพระราชบัญญัติระเบียบบริหารราชการกระทรวงศึกษาธิการ
พ.ศ. ๒๕๔๖ และระเบียบกระทรวงศึกษาธิการ ว่าด้วยการตั้งชื่อสถานศึกษา พ.ศ. ๒๕๔๗ จึงให้
โรงเรียนวัดหนองปรือ เปลี่ยนชื่อเป็น “โรงเรียนราชวินิตสุวรรณภูมิ” อำเภอบางพลี สำนักงาน
เขตพื้นที่การศึกษาสมุทรปราการ เขต ๒ สำนักงานคณะกรรมการการศึกษาขั้นพื้นฐาน กระทรวงศึกษาธิการ
ตั้งแต่วันที่ได้รับพระราชทานพระบรมราชานุญาต

**เกียรติประวัติโรงเรียน**
 ชนะเลิศการประกวด singing contest ระดับ สพท.สป.2- โรงเรียนได้รับเกียรติบัตรการสนับสนุนการแข่งขันทักษณะการพูดภาษาอังกฤษ ระดับ สพท.สป.2- ได้รับเกียรติบัตรรองชนะเลิศในการแข่งขัน English Speech Contest ระดับ สพท.สป.2- ได้รับเกียรติบัตรชนะเลิศในการแข่งขันการเปิดพจนานุกรม ช่วงชั้นที่ 3 ระดับ สพท.สป.2- ได้รับเกียรติบัตรการแข่งขันกิจกรรม มหกรรมรักการอ่าน ณ มหาวิทยาลัยบูรพา ระดับ สพฐ.- ได้รับเกียรติบัตรรางวัลชมเชยการแข่งขันเต้น Toyota Contest- ชนะเลิศการแข่งขันการพูดสุนทรภจน์ภาษาจีน ระดับ สพท.สป.2- ได้รับเกียรติบัตรการเข้าร่วมการแข่งขันการพูดสุนทรภจน์ภาษาจีน ระดับ สพฐ.- รองชนะเลิศอันดับที่ 2 การแข่งขัน Reading Alound

**แหล่งข้อมูลอื่น**
  โรงเรียนราชวินิตสุวรรณภูมิ เว็บไซต์อย่างเป็นทางการ-  ราชกิจจานุเบกษา ค้นหาคำว่า ราชวินิตสุวรรณภูมิ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสมุทรปราการ
หมวดหมู่:โรงเรียนที่ก่อตั้งในปี พ.ศ. 2550
สุวรรณภูมิ
หมวดหมู่:โรงเรียนในอำเภอบางพลี
ยูกะ ซาเองูซะ อินเดซิเบล

ยูกะ ซาเองูซะ อินเดซิเบล (Saegusa Yūka in Deshiberu; U-ka Saegusa in dB) เป็นวงดนตรีป็อปสัญชาติญี่ปุ่นสังกัดค่ายกีซาสตูดิโอ ก่อตั้งขึ้นในปี พ.ศ. 2545 มียูกะ ซาเองูซะ เป็นนักร้องนำ สามซิงเกิลแรกของวงใช้ประกอบอะนิเมะเรื่อง จอมแสบวัยซ่า (天使な小生意気) ส่วนซิงเกิลแรกที่สร้างชื่อเสียงที่สุดคือ คิมิโตะยากูโซกุชิตะยาซาชิอิอาโนะบาโชมาเดะ (君と約束した優しいあの場所まで) ประกอบอะนิเมะเรื่อง ยอดนักสืบจิ๋วโคนัน (名探偵コナン) ติดอันดับ 8 ของออริคอน
ยูกะ ซาเองูซะ นักร้องนำของวง ได้ออกมาประกาศเมื่อวันที่ 21 ตุลาคม พ.ศ. 2552 ว่าจะมีการยุบวงในเดือนมกราคม พ.ศ. 2553

**สมาชิก**
 ยูกะ ซาเองูซะ (三枝夕夏 Saegusa Yūka) — ร้องนำ- ยูอิชิโร อิวาอิ (岩井勇一郎 Iwai Yūichirō) — กีตาร์- ทากุ โอยาบุ (大藪拓 Ōyabu Taku) — เบส- เคซูเกะ คูรูมาตานิ (車谷啓介 Kurumatani Keisuke) — กลอง

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  บล็อกอย่างเป็นทางการ
หมวดหมู่:กลุ่มดนตรีสัญชาติญี่ปุ่น
ปิชิเลมู

ปิชิเลมู (มาปูดุงกุน: Pichilemu "ป่าขนาดเล็ก") เป็นเมืองท่องเที่ยวตั้งอยู่ใจกลางของประเทศชิลี และเป็นเมืองหลวงของจังหวัดการ์เดนัลกาโร 
ชายหาดของเมืองปิชิเลมูถือว่าเป็นหนึ่งในสถานที่ที่ดีที่สุดสำหรับการโต้คลื่น 

**อ้างอิง**
หมวดหมู่:ประเทศชิลี
หมวดหมู่:เมืองในประเทศชิลี
อาสนวิหารบาเยอ

อาสนวิหารบาเยอ (Cathédrale de Bayeux) หรือ อาสนวิหารแม่พระแห่งบาเยอ (Cathédrale Notre-Dame de Bayeux) เป็นอาสนวิหารโรมันคาทอลิก ประจำมุขมณฑลบาเยอ ตั้งอยู่ที่เมืองบาเยอในประเทศฝรั่งเศส สถาปัตยกรรมที่เห็นอยู่ในปัจจุบันเป็นแบบนอร์มัน-โรมาเนสก์ อาสนวิหารบาเยอมีฐานะเป็นอนุสาวรีย์แห่งชาติแห่งฝรั่งเศสด้วย
ที่ตั้งของอาสนวิหารเดิมเป็นเทวสถานโรมันโบราณ อาสนวิหารบาเยอที่ได้รับการเสกเป็นอาสนวิหารในปี ค.ศ. 1077 เฉพาะพระพักตร์ของวิลเลียม ดยุกแห่งนอร์ม็องดีและพระมหากษัตริย์อังกฤษ อาสนวิหารบาเยอเป็นสถานที่ที่ดยุกวิลเลียมแห่งนอร์ม็องดีบังคับให้ฮาโรลด์ กอดวินสันให้สัตยาบันที่นำไปสู่การพิชิตอังกฤษของชาวนอร์มัน
อาสนวิหารบาเยอได้รับการขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862

**ระเบียงภาพ**
ไฟล์:Cathédrale de Bayeux - façade - assemblage de 4 images.jpg|ด้านหน้าอาสนวิหาร
ไฟล์:Bayeux013.JPG|อาสนวิหารยามค่ำ
ไฟล์:Bayeauxcathedralinterior.jpg|ภายในอาสนวิหาร
ไฟล์:Normandie Calvados Bayeux2 tango7174.jpg|บริเวณร้องเพลงสวดแบบกอทิก
ไฟล์:Normandie Calvados Bayeux3 tango7174.jpg|แท่นบูชาแบบฟื้นฟูคลาสสิก
ไฟล์:Baycript.jpg|จิตรกรรมฝาผนังภายในคริพท์
ไฟล์:Baycrypt.jpg|จิตรกรรมฝาผนังภายในคริพท์
ไฟล์:Normandie Calvados Bayeux4 tango7174.jpg|ชาเปลในบริเวณแขนกางเขนด้านใต้
ไฟล์:Normandie Calvados Bayeux5 tango7174.jpg|หน้าต่างประดับกระจกสีในบริเวณแขนกางเขนด้านใต้
ไฟล์:Normandie Calvados Bayeux6 tango7174.jpg|โบสถ์น้อยทางด้านใต้ของทางเดินกลาง

**อ้างอิง**

**แหล่งข้อมูลอื่น **
 Location-  Photos
บาเยอ
หมวดหมู่:สถาปัตยกรรมโรมาเนสก์
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในจังหวัดกาลวาโดส
หมวดหมู่:อนุสรณ์สถานทางประวัติศาสตร์แห่งฝรั่งเศส
โก ฮิบิกิ

ไฟล์:โก ฮิบิกิ.jpg|thumb|180px|โก ฮิบิกิ จากจินตนาการที่แฟนเกมสมมุติขึ้นมา โดยสมมุติให้สวมเครื่องแต่งกายแบบเดียวกันกับแดน ฮิบิกิ
โก ฮิบิกิ (ゴウ・火引; Gou Hibiki) เป็นตัวละครจากเกมสตรีทไฟท์เตอร์ ซึ่งเป็นอาจารย์สอนวิชามวยไทยที่พำนักอยู่ในฮ่องกง ซึ่งโกมีความปรารถนาให้ แดน ฮิบิกิ ซึ่งเป็นบุตรชายของตนฝึกวิชามวยไทย แต่แดนก็มีความรู้ด้านนี้เพียงเล็กน้อย จากความหลงตัวเองทำให้เขาหันมาประยุกต์วิชาที่ตนคิดค้นขึ้นใหม่ โดยนำคาราเต้ กับบางส่วนของวิชามวยไทยมาผสมกัน จนกลายเป็นศาสตร์ใหม่ซึ่งมีชื่อว่า ไซเคียว-ริว (Saikyō-Ryū) ในเวลาต่อมา

**ประวัติตามท้องเรื่อง**
โก ฮิบิกิเป็นผู้สอนวิชามวยไทยซึ่งพำนักอยู่ในฮ่องกง และต่อมา เขาได้เข้าท้าประลองฝีมือกับสกัดในการแข่งขันมวยไทยรอบสุดท้ายที่จัดขึ้นในปีค.ศ. 1971 ซึ่งมีเพียงหนึ่งปีต่อครั้ง และการต่อสู้ในครั้งนั้น ได้ทำให้สกัดสูญเสียดวงตาข้างขวาไป ในขณะที่โก ฮิบิกิ เป็นฝ่ายเสียชีวิต จากเหตุการณ์ในครั้งนั้นส่งผลให้ แดน ฮิบิกิ (ซึ่งเป็นบุตรชาย) เกิดความคิดที่จะล้างแค้นให้บิดาของตนต่อไป อย่างไรก็ตาม โก ฮิบิกิ ก็ยังคงถือเป็นตัวละครที่ยังคงมีความลึกลับ ที่ยังต้องรอการเปิดเผยข้อมูลจากทางแคปคอมต่อไป

**ข้อโต้แย้งเกี่ยวกับรูปแบบการต่อสู้ของโก**
มีการกล่าวถึงประเด็นที่เกี่ยวข้องกับรูปแบบการต่อสู้ในต่างประเทศว่าโก ฮิบิกิ มีรูปแบบการต่อสู้แบบมวยไทยเช่นดียวกับสกัด หรือแบบไซเคียว-ริว เช่นเดียวกับบุตรชายกันแน่ เนื่องด้วยมีหลายสื่อแสดงถึงการกำหนดข้อมูลจากแคปคอมซึ่งเป็นผู้ผลิตเกมได้กำหนดไว้ในเบื้องต้นว่าโกเป็นนักมวยไทย รวมทั้งนิตยสารเกมหลายเล่มก็ได้กล่าวถึงโกผู้เป็นบิดาของแดนว่าเป็นผู้ใช้วิชามวยไทยด้วยเช่นกัน
ในขณะที่บางสื่อให้เหตุผลว่าโก ฮิบิกิ ได้ปรากฏตัวในเกมอย่างพ็อกเก็ตไฟท์เตอร์ และ SVC เคออส: เอสเอ็นเค vs. แคปคอม (SVC Chaos: SNK vs. Capcom) ในภาพลักษณ์ของนักคาราเต้สวมหน้ากากที่แลดูคล้ายกับมิสเตอร์คาราเต้ในซีรีส์อาร์ทออฟไฟท์ติ้ง แต่ก็มีการแย้งขึ้นมาว่าบทสนทนาในเกม SVC นั้นก็ระบุว่าเขาไม่ใช่พ่อของแดน นั่นเป็นการจงใจที่ผู้ผลิตต้องการล้อเลียนถึงมิสเตอร์คาราเต้เท่านั้น รวมทั้งมีการชี้แจงว่าเครื่องแต่งกายแบบเดียวกับที่แดน ฮิบิกิ สวมใส่นั้นเป็นภาพที่แฟนเกมสมมุติขึ้นมาเอง โดยให้เหตุผลว่าทางแคปคอมยังไม่เคยกำหนดให้โก ฮิบิกิ ปรากฏตัวอย่างเป็นทางการในเกมใดๆทั้งสิ้น

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "โก ฮิบิกิ" -  Dan's Super Dojo date=2009-02-14  
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครที่เป็นนักมวยไทย
หมวดหมู่:ตัวละครชาวจีนในวิดีโอเกม
หมวดหมู่:ตัวละครชาวฮ่องกง
หมวดหมู่:ตัวละครชายในวิดีโอเกม
อาสนวิหารรอแดซ

อาสนวิหารรอแดซ (Cathédrale de Rodez) หรือชื่อเต็มว่า อาสนวิหารแม่พระแห่งรอแดซ (Cathédrale Notre-Dame de Rodez) เป็นอาสนวิหารโรมันคาทอลิก ของมุขมณฑลรอแดซ ตั้งอยู่ที่เมืองรอแดซในประเทศฝรั่งเศส ด้านหน้าที่มีลักษณะตันเป็นส่วนหนึ่งของกำแพงเมืองรอแดซ

**ประวัติ**
รอแดซหันมานับถือศาสนาคริสต์ราวคริสต์ศตวรรษที่ 4 ถึงที่ 5 และได้รับการกล่าวถึงว่าเป็นอาสนวิหารเป็นครั้งแรกราว ค.ศ. 516 ตัวอาสนวิหารสร้างขึ้นใหม่ราวปี ค.ศ. 1000 จากนั้นก็มาสร้างใหม่อีกครั้งในปี ค.ศ. 1276 ซึ่งทำให้ไม่เหลือร่องรอยใด ๆ จากสถาปัตยกรรมก่อนหน้านั้น
การก่อสร้างต้องมายุติลงเมื่อเกิดแบล็กเดท และระหว่างสงครามร้อยปี และมาเริ่มกันใหม่อีกครั้งเมื่อต้นคริสต์ศตวรรษที่ 15 โดยสร้างบริเวณร้องเพลงสวดและเพดานจนเสร็จ และช่วงแรกของทางเดินกลาง หลังจากเพลิงไหม้ในปี ค.ศ. 1510 บิชอปฟร็องซัว แด็สแต็ง ก็ทำการสร้างอาสนวิหารขึ้นใหม่ระหว่างปี ค.ศ. 1513 ถึงปี  ค.ศ. 1526 ภายใต้การอำนวยการของอ็องตวน ซาลแว็ง พร้อมด้วยหอระฆังอันงดงามใหม่ อาสนวิหารมาสร้างเสร็จราวปี ค.ศ. 1531

**ความเห็นทั่วไป**
แม้ว่าการสร้างอาสนวิหารจะใช้เวลานาน แต่กระนั้นโครงสร้างและลักษณะสถาปัตยกรรมก็มีความกลมกลืนกันเป็นอย่างดี ที่ส่วนใหญ่เป็นสถาปัตยกรรมกอทิกที่นำเข้ามายังบริเวณมิดีจากทางตอนเหนือของฝรั่งเศสโดยสถาปนิกฌ็อง เดช็อง 
ตัวอาสนวิหารสร้างด้วยหินทรายสีแดง ด้านหน้าที่มีลักษณะขึงขังและตัน ขนาบด้วยหอใหญ่สองหอ ที่ทำให้ขัดกับจุดประสงค์ของการเป็นสิ่งก่อสร้างเพื่อการพิทักษ์ป้องกัน ด้านหน้าเป็นส่วนหนึ่งของกำแพงเมืองรอแดซ หอระฆังที่สูง 87 เมตรมียอดเป็นโคมและมีพระรูปของพระนางมารีย์พรหมจารีอยู่บนยอด พร้อมด้วยทูตสวรรค์สี่องค์

**อ้างอิง**

**แหล่งข้อมูลอื่น **
 Location of the cathedral- Rodez Cathedral (structurae)

**ระเบียงภาพ**
ไฟล์:Rodez 011.JPG|ทางเดินกลาง
ไฟล์:Rodez 045.JPG|ทางเดินข้าง
ไฟล์:Rodez 017.JPG|บริเวณร้องเพลงสวด
ไฟล์:Cathédrale-rodez-orgue.jpg|ออร์แกน
รอแดซ
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในจังหวัดอาแวรง
หมวดหมู่:วัดป้อม
หมวดหมู่:อนุสรณ์สถานทางประวัติศาสตร์แห่งฝรั่งเศส
แม่แบบ:เหตุการณ์ปัจจุบัน/2553 กุมภาพันธ์ 5

* นายสุริยพงศ์ การวิบูลย์ “หยาด นภาลัย”  ถึงแก่กรรมแล้วที่ โรงพยาบาลพระนั่งเกล้า
}
ลำน้ำโค้งตวัด

ทางน้ำโค้งตวัด
200px
ลำน้ำโค้งตวัด (meandering channel) เป็นลักษณะทางธรณีสัณฐานชนิดหนึ่งของทางน้ำ ซึ่งลักษณะจะเป็นทางน้ำที่คดเคี้ยวคล้ายงูเลื้อย บ้างจึงเรียกว่าลำน้ำงูเลื้อย (snaking stream) ทางน้ำแบบนี้เกิดจากกระบวนการฟลูเวียล (Fluvial) ซึ่งจะพบบริเวณที่ราบลุ่มที่ความชันน้อยมาก จะเป็นบริเวณที่กำลังจะลงทะเลทางน้ำจะมีการกัดเซาะทางลึกน้อยกว่าทางด้านข้าง  เพราะจากต้นน้ำที่มีความชันมากทางน้ำก็จะมีพลังงานมาก แต่เมื่อมาถึงบริเวณที่ราบลุ่มความชันลดลงทางน้ำจึงต้องมีการกวัดแกว่งออกทางด้านข้างเพื่อรักษาความเสถียรของมัน กระแสน้ำที่ปะทะกับตลิ่งด้านหนึ่งจะทำให้เกิดการกัดเซาะแต่จะไปเกิดการตกสะสมตัวในตลิ่งฝั่งตรงข้ามแทน แต่การกวัดแกว่งนั้นจะมีการเปลี่ยนแปลงสภาพตำแหน่งของท้องน้ำอยู่ในขอบเขตไม่เกินเส้นกวัดแกว่งปกติซึ่งถ้าเวลาผ่านไปเส้นก็จะมีขารเปลี่ยนตำแหน่งตามไปด้วย

**ประเภท**
ในบริเวณลำน้ำโค้งตวัดสามารถแบ่งบริเวณย่อยๆ ออกเป็น 3 บริเวณได้แก่- บริเวณที่ยังมีการกระทำจากกระบวนการของธารน้ำ (Active) ได้แก่
** บริเวณที่มีการสะสมตัวของตะกอน (Point bar)
*** บริเวณที่มีคลื่นกระเพื่อม (Swell)
*** บริเวณที่ไม่มีคลื่นกระเพื่อม (Swale)
** บริเวณที่ราบน้ำท่วมถึง (Floodplain) 
** บริเวณคันดินธรรมชาติ (Natural levee) 
** บริเวณที่กระแสน้ำได้ไหลทะลักเข้ามายังบริเวณด้านข้าง (Crevarse spray)- บริเวณที่ก้ำกึ่ง ได้แก่
** ทางน้ำทำการตัดผ่านบริเวณที่มีการสะสมตัวของตะกอน (Chute cut-off)  
** ทางน้ำทำการตัดผ่านบริเวณคอขวดแม่น้ำ (Neck cut-off)- บริเวณที่ไม่ได้รับแรงกระทำจากกระบวนการทางน้ำ (Inactive) ได้แก่
** ทะเลสาบรูปแอก (Oxbow lake)
** รอยทางน้ำกวัดแกว่ง (Meandered scar)
** ลานตะกอนพักน้ำ (Terrace) 
ทางน้ำลักษณะนี้เราจะพบได้ทั่วไปในตอนปลายของแม่น้ำ เช่น ตอนปลายของแม่น้ำเจ้าพระยาตั้งแต่กรุงเทพมหานครลงมาถึงสมุทรปราการก่อนจะลงสู่อ่าวไทย หรือตอนปลายของแม่น้ำโขง, แม่น้ำแม่กลอง, แม่น้ำท่าจีน เป็นต้น

**ดูเพิ่ม**
 รูปแบบการไหลของลำน้ำ- กระบวนการของธารน้ำ

**อ้างอิง**
 Neuendorf,K.K.E.,Mehl,J.P.,Jackson,J.A.2005.Glossary of Geology.Fifth Edition.American Geological Institute.- คณะอนุกรรมการจัดทำพจนานุกรมธรณีวิทยา.2530.พจนานุกรมศัพท์ธรณีวิทยา อังกฤษ-ไทย.สมาคมธรณีวิทยาแห่งประเทศไทย
หมวดหมู่:แม่น้ำ
หมวดหมู่:ธรณีสัณฐานธารน้ำ
แม่แบบ:เหตุการณ์ปัจจุบัน/2553 กุมภาพันธ์ 12

* นาวาตรีพยงค์ มุกดา ศิลปินแห่งชาติสาขาศิลปการแสดง ถึงแก่กรรมด้วยโรคมะเร็งกระเพาะปัสสาวะและไตวายที่โรงพยาบาลรามาธิบดี  (กรุงเทพธุรกิจออนไลน์) 
}
แม่แบบ:เหตุการณ์ปัจจุบัน/2553 กุมภาพันธ์ 11

* นักออกแบบแฟชั่นชาวอังกฤษ อเล็กซานเดอร์ แม็กควีน ถูกพบว่าเสียชีวิตในบ้านพักของตนเองในกรุงลอนดอน ด้วยวัย 40 ปี โดยมีลักษณะคล้ายกับการฆ่าตัวตาย  (BBC News)  (The Sydney Morning Herald)  (The New York Times)  (Irish Independent)  (The New Zealand Herald)
}
แม่แบบ:เหตุการณ์ปัจจุบัน/2553 กุมภาพันธ์ 10

* พล.อ. สิทธิ จิรโรจน์ อดีตรัฐมนตรีว่าการกระทรวงมหาดไทย อดีตปลัดกระทรวงกลาโหมและ อดีตประธานคณะกรรมการตรวจสอบทรัพย์สิน ถึงแก่อนิจกรรม 
}
แม่แบบ:เหตุการณ์ปัจจุบัน/2553 กุมภาพันธ์ 7

*เด่นเก้าแสน กระทิงแดงยิม แพ้คะแนนอย่างเป็นเอกฉันท์ ต่อ ไดกิ คะเมะดะ ผู้ท้าชิงชาวญี่ปุ่น ในการชกป้องกันตำแหน่งแชมป์โลกรุ่นฟลายเวต สมาคมมวยโลก (WBA) ที่เมืองโคเบะ ประเทศญี่ปุ่น  (คมชัดลึก)
}